Padtoets: Dié Hyundai is wintie se baasDie nuwe Hyundai Tucson 1.6 Turbo Executive Sport (Foto: Hyundai) Suid-Afrika is tans sportnuts-verskrik. Hyundai weet dit, en wil die pap net nóg so bietjie dikker aanmaak. Welkom almal aan die Hyundai Tucson 1.6 Turbo Executive Sport. Ons het dié model kortliks beproef tydens sy bekendstelling en met groot oë daar weggeloop. Noudat ons bietjie meer tyd met die Tucson deurgebring het, kan ek net weereens beaam dat die Hyundai Tucson ŉ opwindende ryding is. Daar is plek genoeg vir die hele gesin, vyf sitplekke en al. Wat die Tucson onderskei van al die ander vervelige familievoertuie is die reusagtige 245/45/19-wiele en die vier uitlaatpype. Dié Tucson is tog steeds voorwielaangedrewe, so moenie dink jy gaan by die verkeerslig wegjaag sonder enige drama nie. Jy gaan moontlik redelike skade aan jou voorste bande aanrig, al lyk dit ietwat indrukwekkend vir die sewejarige seuntjie in jou. Die nuwe Hyundai Tucson 1.6 Turbo Executive Sport (Foto: Hyundai) Die binneruim is netjies uitgelê, en al die truuks is daar. Dubbelsone-klimaatbeheer, spoedbeheer, elektriese sitplekke, navigasie, selfverduisterende truspieëltjie en outomatiese ligte en ruitveërs. Die bestuursposisie is vir my in die kol en lekker gemaklik vir die langpad. Die vering, ritgehalte en padhouvermoë is vir my indrukwekkend vir ŉ mediumgrootte sportnuts wat op 19″-wiele loop. Daar is bitter min bakrol en die vering raak nie ondeund op slegte paaie nie. Al waarvoor mens versigtig moet wees, is om te kwaai te wees met die versneller in eerste en tweede rat met al daai wringkrag. Sodra hy mooi vasgetrap het, kan mens maar laat waai. Die 1.6-viersilinderturbopetrolenjin bied 150 kW en 295 Nm. Die gewone 1.6-turbo sonder die ekstra 20 kW en 30 Nm neem 0-100 km/h in 9,2 sek en hy sal uiteindelik by 203 km/h draai. Ek is nie seker hoeveel vinniger die sport-ene is nie. Indien mens rustig ry, is hy lekker lig op brandstof – maar indien jy heeltyd jaag, raak hy dors. Die rathefboom skuif heerlik tussen ratte – so mens krap of mis nie maklik ŉ rat nie. Die Tucson is ŉ baie goeie produk, en Hyundai se waarborg bitter sterk. Die segment is wel reusagtig en die kompetisie skrikwekkend. Die reeks lyk só: 196 Nm 196 Nm 265 Nm 280 Nm 196 Nm 295 Nm 265 Nm 400 Nm 295 Nm Die reeks word gedek deur Hyundai se 5 jaar/150 000 km-voertuigwaarborg en 7 jaar/200 000 km-dryfstelselwaarborg en ŉ 5 jaar/90 000 km-diensplan. Die kompetisie lyk só: 100 km 4 jaar/120 000 km-waarborg 100 km 3 jaar/120 000 km-waarborg 100 km 3 jaar/75 000 km- omvattende instandhoudingsplan 5 jaar/90 000 km-diensplan 100 km 5 jaar/90 000 km-diensplan Ek’t die Tucson teen die sterker mededingers in die klas vergelyk. Almal is turboaangejaag en vierwielaangedrewe. Die Tucson is die enigste model wat dié krag in voorwielaandrywing aanbied. Die nuwe Hyundai Tucson 1.6 Turbo Executive Sport (Foto: Hyundai)